# Enric I de Rodés

Enric I de Rodés (c.1175 - Tèrra Santa, 1221/2), de l'ostal de Milhau, èra un nòble e trobador occitan. Èra comte de Rodés e vescomte de Carlat de 1208 fins a 1221 o 1222, l'an probable da sa mòrt.

## Biografia

Èra lo filh e successor d'Uc II, comte de Rodés e vescomte de Carlat, e de Bertranda d'Amalon..
Casèt en 1212 amb Algaieta d'Escoralha, senhora de Benavent, Vic e Marmiesse. De son matrimòni nasquèron tres enfants conegutsː$^,$
* Guisa/Guida de Rodés, probablament l'ainada, esposa lo baron Ponç de Montlaur, senhor de Posquiera e de Càstrias.$^,$
* Uc IV (1212 - † 1274), que devendrà comte de Rodés.
* Guibèrt de Rodés, senhor de Vic, Marmiesse e Escoralha.
Al començament de la Crosada albigesa, dès de 1209, prenguèt lo costat del comte de Tolosa e s'opausèt a la crosada. Pasmens, en 1214, l'evesque de Rodés cridèt Simon de Montfòrt, lo menaire de la crosada, a Roergue e Enric se sometèt. Perque aviá pagat de mercenaris per combatre la croada, lo legat papal Robert de Couçon deguèt s'expropriar sas tèrras, mas Montfòrt l'aculhiguèt coma vassal. Enric I de Rodés jurèt leialtat a Simon de Montfòrt lo 7 de novembre de 1214. Après la mort de Montfòrt en 1218, reconeguèt son filh Amauric coma lo nòu senhor.
En 1219 anoncièt sa participacion a la Cinquena Crosada. Lo 29 de junh de 1219, present dins lo camp del prince Loís VIII pendent lo sètge de Tolosa, daissèt l'administracion de sas tèrras a l'avesque de Rodés pendent son abséncia, probablement perque son filh ainat èra encara menor d'edat.
Tomba malaut a Acre e redigís en octobre de 1221 un codicille a son testament. Moriguèt d'aquela malautiá vèrs 1222, totjorn pendent la Cinquena Crosada.
* Mapa de la feudalitat francesa en 1180
* Mapa de la Cinquena Crosada.

## Trobador

Enric de Rodés èra tanben un trobador. De son òbra an subreviscut dos partiments amb Uc de Sant Circ. Un d'eles es N'Ugo, vostre semblan digatz (185.2=457.24).
Sa filha Guisa casèt amb lo trobador provençal Ponç de Montlaur.

## Fonts
### Referéncias

* (ca) Aqueste article es parcialament o en totalitat eissit d’una traduccion de l’article de Wikipèdia en catalan intitolat « Enric I de Rodés ».
* (fr) Aqueste article es parcialament o en totalitat eissit d’una traduccion de l’article de Wikipèdia en francés intitolat « Henri Ier de Rodez ».
* (it) Aqueste article es parcialament o en totalitat eissit d’una traduccion de l’article de Wikipèdia en italian intitolat « Enrico I di Rodez ».
* 1 2 3 «HENRI I de Rodez» (en anglés). Medieval Lands, Foundation for Medieval Genealogy. [Consulta: 18 de març de 2020]
* 1 2 3 4 ..
* ↑ Jeanroy, 1934, p. 182-183.
* ↑ Molinier, 1873, p. 473.
* ↑ Molinier, 1873, p. 493.
* ↑ Jeanroy, 1934, p. 363.
* ↑ Harvey e Paterson, 2010, p. 427-428.
* ↑ Una explicacion sobre la numeracion de la poesia trobadoresca d'acòrd amb lo repertòri de Pillet e Carstens se troba a l'article Alfred Pillet.

### Bibliografia

* Harvey, Ruth; Paterson, Linda (2010). The Troubadour Tensos and Partimens: A Critical Edition (en anglés). vol. 2. ISBN 978-1843841975.
* Jeanroy, Alfred (1934). La poésie lyrique des troubadours (en francés). ISBN 978-2051016780.
* Molinier, August (1873). Catalogue des actes de Simon et d'Amaury de Montfort (en francés). vol. 34, num. 93.

## Veire tanben
### Articles connèxes

* Lista de trobadors e trobairises

### Ligams extèrnes

| Precedit per Uc II | comte de Rodés vescomte de Carlat | Seguit per Uc IV |
* Wikidata: Q3131313